Je Symonin, chevaliers, fiz mons. Richart de Neblens, chevalier, signour de Nores, fais savoir à touz... que je ay eu et receu à emprunt de ma très chiere et bien amée dame Lore, fame çay en arriers le noble baron Jehan, conte de Bourgoigne et signour de Salins, doux cenz livres de viennois bons et loiaux, pour laquel some d’argent je ay enloié, mis et engagié en la main de ladite Lore quanque je ay à Mainnay et à Vilars, en homes, en prey, en champs et en toute autres choses, en quelque maniere que je les y aie et puisse et doie avoir, lesquex choses sunt toutes de son fié, et les li delivre et l’en envest et met en corporel possession... En tesmoignaige de laquel chose, pour ce que je n’ay seal, je ay proié et requis à honorable home et discret Willaume, dyens de Lons, que il seloit de son seal ces presentes lettres... Ce fut fait en l’an de grace mil doux cenz et septante et cinc, en la voille de l’assumption Nostre Dame.